b"\n_START_ARTICLE_\nCreu de Pal de Castellb\xc3\xb2\n_START_SECTION_\nDescripci\xc3\xb3\n_START_PARAGRAPH_\n\xc3\x89s una creu esculpida en pedra, reproducci\xc3\xb3 de la creu g\xc3\xb2tica original que va ser en part destru\xc3\xafda durant la guerra civil. La creu est\xc3\xa0 muntada damunt una pilastra de planta quadrangular realitzada en llicorella. La creu pr\xc3\xb2piament dita \xc3\xa9s de pedra._NEWLINE_ Sobre un eix cil\xc3\xadndric en forma de creu llatina es disposa una motllura quadrilobada, inscrita en un quadrat, que allotja al seu interior una crucifixi\xc3\xb3 esculpida. El perfil quadrilobat cont\xc3\xa9 una inscripci\xc3\xb3 il\xc2\xb7legible que sembla g\xc3\xb2tica. Els tres bra\xc3\xa7os superiors es rematen amb un collar\xc3\xad perlat i un flor\xc3\xb3 esf\xc3\xa8ric que t\xc3\xa9 relleus vegetals esculpits que semblen flors de lis. Al bra\xc3\xa7 vertical inferior sembla intuir-se un escut.\n_START_SECTION_\nHist\xc3\xb2ria\n_START_PARAGRAPH_\nAquesta creu va ser trossejada durant la guerra civil espanyola. Durant la d\xc3\xa8cada del 1940 va ser substitu\xc3\xafda per una reproducci\xc3\xb3, mentre que la part conservada de la creu original es guarda al Museu Dioces\xc3\xa0 d'Urgell."